Document ID: /roh_data/filtered/swiss_laws_in_ROHinterleaved.jsonl.gz/3946

This text was translated from DE into Rumantsch Grischun.

Ein Wahlvorschlag darf höchstens so viele Namen wählbarer Personen enthalten, als im Wahlkreis Nationalräte zu wählen sind, und keinen Namen mehr als zweimal. Enthält ein Wahlvorschlag mehr Namen, werden die letzten gestrichen. Die Wahlvorschläge müssen für jeden Vorgeschlagenen angeben:a. den amtlichen Namen und Vornamen;b. den Namen, unter dem die Person politisch oder im Alltag bekannt ist;c. das Geschlecht;d. das Geburtsdatum;e. die Wohnadresse einschliesslich Postleitzahl;f. die Heimatorte einschliesslich ihrer Kantonszugehörigkeit; undg. den Beruf. Jeder Vorgeschlagene muss schriftlich bestätigen, dass er den Wahlvorschlag annimmt. Fehlt die Bestätigung, so wird sein Name gestrichen. Fassung gemäss Ziff. I des BG vom 26. Sept. 2014 (Nationalratswahlen), in Kraft seit  1. Nov. 2015 (AS 2015 543; BBl 2013 9217).Eingefügt durch Ziff. I des BG vom 18. März 1994, in Kraft seit 15. Nov. 1994  (AS 1994 2414; BBl 1993 III 445).

Ina proposta electorala dastga cuntegnair maximalmain tants nums da persunas elegiblas sco quai ch’i ston vegnir elegidas commembras e commembers dal Cussegl naziunal en il circul electoral, e nagin num dapli che duas giadas. Sch’ina proposta electorala cuntegna dapli nums, vegnan stritgads ils ultims. Las propostas electoralas ston inditgar per mintga candidata u candidat:a. il num ed il prenum uffizial;b. il num, sut il qual la persuna è enconuschenta sin plaun politic u en il mintgadi;c. la schlattaina;d. la data da naschientscha;e. l’adressa da domicil inclusiv il numer postal;f. ils lieus d’origin inclusiv ils chantuns, als quals els appartegnan; eg. la professiun. Mintga candidata e mintga candidat sto confermar en scrit ch’ella u ch’el acceptia la proposta electorala. Sche la conferma manca, vegn stritgà ses num. Versiun tenor la cifra I da la LF dals 26 da sett. 2014 (elecziuns dal Cussegl naziunal), en vigur dapi il 1. da nov. 2015 (AS 2015 543; BBl 2013 9217).Integrà tras la cifra I da la LF dals 18 da mars 1994, en vigur dapi ils 15 da nov. 1994 (AS 1994 2414; BBl 1993 III 445).